Sabari dibunuh kerana cam wajah suspek
Kuala Lumpur: Kejam apabila tergamak mengikat tangan dan mulutnya ditutup dengan pita pelekat sebelum dicampak ke sungai hanya kerana bagi menghapuskan bukti selepas mangsa mengenali wajah suspek yang menyamunnya.Itu motif pembunuhan Sabari Baharom, 62, pesara pegawai kewangan Felcra di Baling yang hilang sejak 4 September lalu selepas soal siasat ke atas dua lelaki yang ditahan, Jumaat lalu mendedahkan niat mereka ingin menyamun namun wajah suspek dicam mangsa ketika kejadian itu.Ketua Polis Kedah, Datuk Fisol Salleh berkata, soal siasat ke atas dua suspek berusia 26 dan 38 tahun, motif pembunuhan kerana samun.Menurutnya, bagaimanapun ketika kejadian samun itu, mangsa mengenali suspek menyebabkan mereka mengambil tindakan mengikat tangan dan mulutnya ditutup dengan pita pelekat sebelum mencampak ke dalam Sungai Padang Terap di Kampung Empa, Derang di Kubang Pasu."Perbuatan mereka itu selepas mangsa cam wajah suspek menyebabkan mereka mengambil tindakan itu (membunuh)," katanya kepada Harian Metro.Harian Metro sebelum ini melaporkan kehilangan Sabari akhirnya terjawab apabila polis  mengesahkan mangsa dicampak ke dalam Sungai Padang Terap.Persoalan itu terjawab selepas polis menahan dua lelaki tempatan yang disyaki terbabit melakukan perbuatan itu.Dalam kejadian itu, Sabari dipercayai dicampak ke dalam Sungai Padang Terap di Kampung Empa, Derang di Kubang Pasu dalam keadaan tangan diikat dan mulutnya ditutup dengan pita pelekat.Fisol  berkata, hasil soal siasat dijalankan, pengakuan dibuat oleh kedua-dua suspek bahawa mangsa dicampak ke dalam Sungai Padang Terap."Bagaimanapun, sehingga kini mangsa masih gagal dijumpai dan usaha mencari masih dilakukan," katanya.Susulan itu, Fisol berkata, siasatan yang dilakukan berkaitan kes orang hilang yang membabitkan mangsa dan dilanjutkan mengikut Seksyen 302 Kanun Keseksaan (Akta 574) iaitu bunuh.Beliau berkata, polis juga memaklumkan perkembangan siasatan kepada keluarga mangsa. Sabari dilaporkan hilang sejak 4 September lalu dan gagal dikesan sehingga kini.Kehilangan mangsa menjadi misteri oleh ahli keluarganya apabila kereta Proton Waja milik mangsa ditemui dibakar di kawasan pembuangan sampah di gaung Hutan Gubir, Sik, namun mangsa dilaporkan tiada di tempat kejadian.Berikutan itu, ahli keluarga mangsa mengesyaki Sabari dilarikan individu tidak dikenali berikutan berlaku beberapa transaksi pemindahan wang dari akaun Tabung Haji lelaki itu ke akaun bank orang lain dalam tempoh dua hari selepas kehilangannya.Pelbagai usaha mencari dilakukan oleh ahli keluarga namun Sabari masih gagal dikesan.Isteri Sabari pasrah jasad suami belum ditemukanOperasi pencarian Sabari di Sungai Padang Terap ditamatkanPenduduk terkejut dapat tahu Sabari dicampak di sungai belakang rumahJiran tak nampak kelibat suspek selepas kehilangan SabariIsteri Sabari rindukan masakan suami, harap jasad ditemukan segeraKering betul hati suspek ini - Isteri SabariSabari seronok dapat dua cucu - Abang'Suami tidak pernah cerita berkaitan individu disyaki' - Isteri Sabari'Saya berharap jasad ayah dapat dikebumikan, ada pusaranya'Lelaki bergari dibawa ke sungaiTindakan suspek sangat kejam, saya hilang kata-kata - Anak SabariKehilangan Sabari dilanjut kepada kes bunuh, mangsa dicampak ke sungai'Kami masih berharap ayah masih hidup''Kami tidak kenal wanita ditahan, bukan kenalan ayah' - Anak SabariWanita ditahan berhubung kehilangan SabariSabari mungkin dilarikan ke hutan, anak sedang kesan rakan bernama Ramli'Di mana ayah kami? Kereta ditemukan terbakar, wang dipindahkan ke akaun lain'